nahid-hub/BLUGE-bengali-wikipedia-section-title-prediction huggingface dataset:
মধ্য জর্জিয়ার কার্তলি রাজ্যের রাজা ষষ্ঠ ভাখতাং পারস্যের একজন করদ রাজা ছিলেন এবং সাত বছরব্যাপী পারসিকদের নিকট বন্দি ছিলেন। পারস্যের দুর্বলতার সুযোগে তিনি রাশিয়ার সঙ্গে একটি চুক্তি করেন। ১৭২২ সালের সেপ্টেম্বরে তিনি গঞ্জায় অগ্রসর হন। কিন্তু রুশরা তার সঙ্গে যোগদান না করায় নভেম্বরে তিনি তিবলিসিতে প্রত্যাবর্তন করেন। এর প্রতিশোধ নেয়ার জন্য পারসিকরা তার রাজ্যে একটি ধ্বংসাত্মক আক্রমণ পরিচালনা করে।

অস্ত্রাখান ত্যাগের পূর্বে ৬ নভেম্বর পিটার কাস্পিয়ান সাগরের দক্ষিণ-পশ্চিম কোণে অবস্থিত পারস্যের রেশত শহর দখল করার জন্য কর্নেল শিপোভের নেতৃত্বে ২ ব্যাটালিয়ন সৈন্য প্রেরণ করেন। স্থানীয় জনগণ আগ্রাসী আফগানদের বিরুদ্ধে রুশদের সহায়তা প্রার্থনা করে, কিন্তু দ্রুত মত পরিবর্তন করে ফেলে। পারসিকরা ১৫,০০০ সৈন্য সংগ্রহ করে, এবং শাহ দ্বিতীয় তাহমাসপ ১৭২৩ সালের ফেব্রুয়ারিতে রুশদেরকে প্রত্যাবর্তনের আদেশ দেন। কিন্তু মার্চের শেষদিকে পারসিকরা রুশদের নিকট পরাজিত হয়, এবং রেশত শহর রুশদের হস্তগত হয়।

১৭২৩ সালের ২৫ জুলাই রুশ জেনারেল মাতিউশকিন পারস্যের বাকু শহর দখল করেন। এরপর শীঘ্রই তিনি পশ্চিমের শিরভান শহর এবং কাস্পিয়ান সাগরের দক্ষিণ উপকূলে অবস্থিত আরো তিনটি পারসিক প্রদেশ দখল করেন। ১২ সেপ্টেম্বর রুশ ও পারসিকদের মধ্যে একটি চুক্তি হয়। চুক্তি অনুযায়ী রুশরা পারস্য থেকে আফগানদের বিতাড়িত করে শাহ তাহমাসপকে সিংহাসনে পুনরায় অধিষ্ঠিত করবে এবং বিনিময়ে রাশিয়া দেরবেন্ত, বাকু ও তিনটি দক্ষিণ উপকূলীয় প্রদেশ লাভ করবে বলে সিদ্ধান্ত গৃহীত হয়। পরবর্তী বছর প্রিন্স মেশচেরস্কি চুক্তিটির আনুষ্ঠানিক স্বীকৃতির জন্য পারস্যে যান, কিন্তু ব্যর্থ হন এবং অল্পের জন্য প্রাণে রক্ষা পান।

১৭২৩ সালের সেন্ট পিটার্সবার্গের সন্ধির মাধ্যমে যুদ্ধটির অবসান ঘটে, এবং পারস্য কাস্পিয়ান সাগরের পশ্চিম ও দক্ষিণ উপকূলে রুশ কর্তৃত্ব স্বীকার করে নেয়। ১৭২৪ সালের কন্সটান্টিনোপলের চুক্তি অনুসারে রাশিয়া তাদের দখলকৃত অঞ্চলের পশ্চিমে অটোমানদের কর্তৃত্ব স্বীকার করে নেয়, এবং এর মধ্য দিয়ে ট্রান্সককেশিয়া অঞ্চলটি শক্তিদ্বয়ের মধ্যে ভাগাভাগি হয়ে যায়।

সঠিক অনুচ্ছেদ শিরোনাম কোনটি?
titleA. প্রস্তুতি
titleB. দ্বিতীয় পর্যায়
titleC. অভিযান
titleD. পটভূমি
উত্তর: titleB
১৯৭০ সাল থেকে পশ্চিমবঙ্গ সরকারের সামাজিক বনায়ন প্রকল্পের মাধ্যমে এলাকার উন্নতি ঘটা শুরু হয়। প্রকল্পের মাধ্যমে কদম, জারুল, শিশু এবং ইউক্যালিপটাস গাছ লাগানো হয়। ছানা তোলার সময় এশীয় শামুকখোল এবং অন্যান্য পরিযায়ী পাখির প্রজাতিগুলো কৃত্রিম বাগানে ঘোরাঘুরি করে। ১৯৮৫ সালে অফিসিয়ালি "রায়গঞ্জ বন্যপ্রাণ অভয়ারণ্য" হিসেবে চিহ্নিত করা হয়। এটি কুলিক পক্ষী অভয়ারণ্য হিসেবে পরিচিত কারণ কুলিক নদী অভয়ারণ্যটির পাশ দিয়ে প্রবাহিত।

সঠিক অনুচ্ছেদ শিরোনাম কোনটি?
titleA. জলবায়ু
titleB. প্রাণবৈচিত্র্য
titleC. ইতিহাস
titleD. অবস্থান
উত্তর: titleC
তিনি ফ্রান্সের ইউনিস ফেস্টিভালে এবং লেডো ফেস্টিভালে সঞ্চালনা করেছেন যেখানে তিনি প্রথম আরব গায়িকা হিসেবে দুইবার গান গাওয়ার সুযোগ পেয়েছিলেন। তিনি মার্কিন যুক্তরাষ্ট্রের ওয়াশিংটন, ডি.সি. ফেস্টিভাল, যুক্তরাজ্যের অ্যালবার্ট হল ফেস্টিভাল এবং লন্ডনের আরো অনেক উৎসবে উপস্থিত হয়েছেন, যেখানে তাকে বেশ কয়েকটি সম্মাননায় ভূষিত করা হয়।

সঠিক অনুচ্ছেদ শিরোনাম কোনটি?
titleA. উৎসব
titleB. জীবনী
titleC. "দ্য কুইন" টিভি অনুষ্ঠান
titleD. আরব আইডলে যোগদান
উত্তর: titleA
প্রাথমিক স্বাস্থ্যসেবার মূল লক্ষ্য হলো সকলের জন্য উন্নত স্বাস্থ্যসেবা নিশ্চিত করা। এজন্য বিশ্ব স্বাস্থ্য সংস্থা, এই লক্ষ্য পূরণের উদ্দেশ্যে ৫টি মৌলিক উপাদান নির্বাচন করেছে:

এই উপাদানগুলোর পেছনে প্রাথমিক স্বাস্থ্যসেবা উন্মুক্ত করার জন্য "আলমা এটা ঘোষণা"র নীতির একটি সিরিজ রয়েছে:

সর্বশেষ, প্রাথমিক স্বাস্থ্যসেবা কোন অল্প সময়ের কার্যক্রম নয়, বরং এটি হলো একটি চলন্ত কার্যক্রম যা দুর্বল স্বাস্থ্যের জন্য দায়ী এমন জীবনযাত্রা ও অর্থনৈতিক অবস্থাকে উন্নত করার লক্ষ্যে কাজ করে। 

সঠিক অনুচ্ছেদ শিরোনাম কোনটি?
titleA. নির্বাচিত প্রাথমিক স্বাস্থ্যসেবা
titleB. লক্ষ্য এবং নীতি
titleC. পটভূমি এবং সমালোচনা
titleD. সমালোচনা
উত্তর: titleB
আইসিসি মহিলা টুয়েন্টি২০ আন্তর্জাতিক র‌্যাঙ্কিং ও বাছাইপর্ব প্রতিযোগিতার মাধ্যমে প্রতিযোগিতায় অংশগ্রহণের যোগ্যতা লাভ করা হয়। ২০১৪ সাল পর্যন্ত শীর্ষ ছয়টি দল ও বাছাইপর্ব থেকে বাকী ২ দল অংশগ্রহণ করে। কিন্তু ২০১৪ সালের প্রতিযোগিতায় র‌্যাঙ্কিং প্রথায় ৮ দলের অবস্থান থেকে শীর্ষ ৬ দল, স্বাগতিক দল ও বাছাইপর্ব থেকে ৩ দল অংশ নেয়।

সঠিক অনুচ্ছেদ শিরোনাম কোনটি?
titleA. স্বাগতিক দেশ
titleB. ২০০৯, ২০১০ ও ২০১২
titleC. ধরন
titleD. যোগ্যতা নির্ধারণ
উত্তর: titleD
জুন মাসে, উচ্ছৃঙ্খল জনগোষ্ঠী রাজধানী ইয়াঙ্গুনের ৬০ কিলোমিটার উত্তর-পূর্বাঞ্চলীয় বাগো অঞ্চলের একটি মসজিদ ভেঙে দেয়।

জুলাই মাসে, বৌদ্ধ গ্রামবাসীদের দ্বারা মসজিদ প্রজ্বলিত করা বন্ধ করতে ব্যর্থ হওয়ার পর, কাছিন রাজ্যের হপকান গ্রামে পুলিশের পাহারাদারির বিষয়ে অভিযোগ আনা হয়। এর অল্প কিছুদিন পর, পুরুষদের একটি দল মধ্য মায়ানমারের একটি মসজিদ নির্মাণে বিরোধের জের ধরে ধ্বংস করে দেয়।

সঠিক অনুচ্ছেদ শিরোনাম কোনটি?
titleA. ২০১৬ মসজিদ পোড়ানো
titleB. ২০১৩ মায়ানমারের মুসলিম বিরোধী দাঙ্গা
titleC. আন্তর্জাতিক প্রতিক্রিয়া
titleD. প্রাক আধুনিক নিপীড়ন
উত্তর: titleA
হিমালয়ান মাউন্টেনিয়ারিং ইনস্টিটিউট এ ২০ জন এর মধ্যে ৯ জনকে পরবর্তী প্রশিক্ষণ লাদাখ এর জন্য নির্বাচন করা হয়। পূর্ণা এই প্রশিক্ষণ এর নির্বাচিত হন এবং লদাখ এ যান। 
লাদাখ এ তীব্র শীতের মধ্যে প্রশিক্ষণ দেওয়া হয়। তাপমাত্রা ছিল -৩০(মাইনাস) থেকে -৩৫(মাইনাস) ডিগ্রী সেলসিয়াস। এই সময় স্থানীয় বসিন্দারা তীব্র শীতের কারণে অন্য গ্রামে বাস করে থাকেন।
এখানে ১৫ দিনের প্রশিক্ষণ দেওয়া হয় – কিভাবে তীব্র শীতের সাথে মোকাবিলা করতে হয়, তীব্র শীতের মধ্যে কিভাবে নিজেকে মানিয়ে নিতে হয়, কি কি পোশাক পড়া এবং সাথে কি কি থাকা একান্ত জরুরি। ৯ জন পর্বতারোহীর মধ্যে ২ জনকে মাউন্ট এভারেস্ট আরোহণের 
জন্য নির্বাচন করা হয় – মালাওয়াত পূর্ণা এবং আনন্দ কুমার।

সঠিক অনুচ্ছেদ শিরোনাম কোনটি?
titleA. সফলতার পথে
titleB. লাদাখ
titleC. মাউন্ট এভারেস্ট
titleD. সন্মান
উত্তর: titleB
বর্তমান সময়ে মি. বিন তার অভিনীত মুভি ও টিভি অনুষ্ঠানগুলোর মাধ্যমে জনপ্রিয় হলেও শুরুর দিকে কমেডি বই লিখে জনপ্রিয় হয়ে ওঠেন মি. বিন। ১৯৭৯ সালে তার লেখা স্কেচ কমেডি শো ‘নট দ্যা নাইট’ ও ‘ক্লোক নিউজ’ নামের বইয়ের মাধ্যমে পাঠক হৃদয়ে বেশ ভালোভাবে জায়গা করে নেন রোয়ান অ্যাটকিনসন। বইটি এতটাই জনপ্রিয়তা লাভ করে যে, বেস্ট সেলিং এর তকমাটা নিজের করে নেয়। এখানেই শেষ নয়। এই বইটি ব্রিটিশ একাডেমি অ্যাওয়ার্ড ও আন্তর্জাতিক এমি অ্যাওয়ার্ডও জয় করে নেয়। পরবর্তীতে এই বই থেকে টিভি কমিক অনুষ্ঠান তৈরি করা হয় এবং তাতে অভিনয় করেন স্বয়ং রোয়ান অ্যাটকিনসন। প্রথমে লেখনি দিয়ে জয় করেছেন একাধিক পুরস্কার এবার অভিনয় দিয়েও জয় করলেন একাধিক পুরস্কার। এই টিভি কমিক অনুষ্ঠানে অভিনয় করে রোয়ান অ্যাটকিনসন জয় করেন ব্রিটিশ একাডেমি অ্যাওয়ার্ড ও বিবিসি বর্ষসেরা ব্যক্তিত্বের পুরস্কার। এই সিরিজে অভিনয়ের মাধ্যমে ১৯৮০ সালের সেরা কমেডিয়ান হিসেবে নির্বাচিত হন রোয়ান অ্যাটকিনসন।   

সঠিক অনুচ্ছেদ শিরোনাম কোনটি?
titleA. ধর্মীয় দৃষ্টিভঙ্গি
titleB. জনপ্রিয়তা
titleC. মি বিন
titleD. মি বিন থেকে রোয়ান অ্যাটকিনসনের বিদায়
উত্তর: titleB
১৯৫৮ সালে সুইডেনে অনুষ্ঠিত ফিফা বিশ্বকাপে ব্রাজিলের কোচ ভিসেন্তে ফিওলা দলে কিছু কঠোর নিয়ম আরোপ করেন। খেলোয়াড়দের চল্লিশটি ব্যাপার না করার আদেশ একটি তালিকা আকারে দেওয়া হয়। এসব নিয়মের মধ্যে ছিলো মাথায় হ্যাট পরিধান বা ছাতা ব্যবহার করা যাবে না, অফিসিয়াল ড্রেসে থাকা অবস্থায় ধূমপান করা যাবে না, দলের বাইরে থেকে পত্রিকা বা সাংবাদিকদের সাথে কথা বলা যাবে না ইত্যাদি। সেসময় ব্রাজিল ফুটবল দলই ছিলো একমাত্র দল যাদের নিজস্ব একজন মনঃস্তাত্ত্বিক (কারণ ১৯৫০ সালের ফাইনালের দুঃসহ স্মৃতি তখনো কিছু খেলোয়াড়কে মানসিকভাবে অস্থিতিশীল করে রেখেছিলো) ও ডেন্টিস্ট (কারণ জাতিগত কারণে অনেক খেলোয়াড়েরই দাঁতের সমস্যায় ভুগতেন, এর ফলে দাঁতের সংক্রমণের কারণে তাদের মাঠের নৈপূণ্যতায় নেতিবাচক প্রভাব ফেলতো) ছিলো। সেসময় বাছাইপর্বের খেলাগুলো পর্যবেক্ষণের জন্য ব্রাজিল দলের পক্ষ থেকে একজন প্রতিনিধিকে ইউরোপে পাঠানো হয়েছিলো।

সঠিক অনুচ্ছেদ শিরোনাম কোনটি?
titleA. ধারাবাহিক সাফল্য (১৯৯৪-২০০২)
titleB. বর্তমান দল
titleC. স্বর্ণযুগ এবং পেলে (১৯৫৮-১৯৭০)
titleD. বহিঃসংযোগ
উত্তর: titleC
১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হলে পার্বত্য চট্টগ্রাম জেলার মূল অংশ রাঙ্গামাটি পার্বত্য জেলা হিসাবে আত্মপ্রকাশ করে। প্রথাগত রাজস্ব আদায় ব্যবস্থায় রাঙ্গামাটি পার্বত্য জেলায় রয়েছে চাকমা সার্কেল চীফ। চাকমা রাজা হলেন নিয়মতান্ত্রিক চাকমা সার্কেল চীফ।

ব্রিটিশরা আগমণের পূর্বে কার্পাস মহল ছিল ত্রিপুরা, মুঘল, চাকমা ও আরাকানের রাজাদের যুদ্ধক্ষেত্র। চাকমা রাজা বিজয়গিরি রাজ্য জয় করতে করতে এই অঞ্চল জয় করে নেয় ও রাজ্য স্থাপন করে। ১৬৬৬ সালে এই অঞ্চলের কিছু অংশে মুঘলদের অনুপ্রবেশ ঘটে এবং চাকমা রাজার কাছে পরাজিত হয়। এই যুদ্ধে মুঘলদের দুইটা কামান, একটার নাম ফতেহ্ খাঁ কামান চাকমা রাজার হস্তগত হয়।

১৭৬০-৬১ সালে ইংরেজরা ইস্ট ইন্ডিয়া কোম্পানি এই অঞ্চলে প্রবেশ করে।। ১৭৩৭ সালে চাকমা রাজা শের মোস্তা খান মুঘলদেরকে পরাজিত করে এই অঞ্চল থেকে বিতাড়িত করেন। বাংলাদেশ হওয়ার পর জিয়া সরকার আশির দশকে এই অঞ্চলে চার লক্ষ চরভাঙা সেটলারদের পুনর্বাসিত করেন। বর্তমানে এই অঞ্চলে ১৪টি ক্ষুদ্র জাতির লোক বসবাস করেন।

সঠিক অনুচ্ছেদ শিরোনাম কোনটি?
titleA. নদ-নদী
titleB. অবস্থান
titleC. ইতিহাস
titleD. যোগাযোগ ব্যবস্থা
উত্তর: titleC
দেশবিভাগের পর ১৯৪৮-১৯৬২ সাল পর্যন্ত দীর্ঘকাল "রহমান ভাই" নাম গ্রহণ করে আত্মগোপন অবস্থায় পূর্ব পাকিস্তান প্রাদেশিক কমিউনিস্ট পার্টির রাজনৈতিক প্রক্রিয়া পরিচালনা করেন। ১৯৪৭ সালে প্রতিষ্ঠিত পূর্ব পাকিস্তান ট্রেড ইউনিয়ন ফেডারেশনের প্রতিষ্ঠাতা ভাইস প্রেসিডেন্ট নির্বাচিত হন। ১৯৫০ সালে পূর্ব পাকিস্তান প্রাদেশিক কমিউনিস্ট পার্টির সাধারণ সম্পাদক নির্বাচিত হন।

সঠিক অনুচ্ছেদ শিরোনাম কোনটি?
titleA. রোগভোগ ও মৃত্যু
titleB. দেশ ভাগ ও রাজনৈতিক কর্মজীবন
titleC. জন্ম ও শিক্ষা
titleD. বিপ্লবী জীবন ও গ্রেপ্তার
উত্তর: titleB
ধনু তারারাজির এ এর বেতার তরঙ্গউৎস গ্যালাক্সির কেন্দ্র থেকে নিঃসৃত হচ্ছে বলে মনে হয় (আসন্ন অবস্থান- ১৮ ঘণ্টা, −২৯ ডিগ্রি)। এটি বেশ ঘন  বেতার তরঙ্গ উৎস হিসেবে ধরা দেয়, যা আবার অতিকায় কৃষ্ণগহ্বরের সাথে সহাবস্থান করে। কৃষ্ণগহ্বরের দিকে চাকতির আদলে গ্যাসের অধিগমন বেতার তরঙ্গের শক্তি সঞ্চারণের উৎস হতে পারে। এর চেয়ে গভীরে পর্যবেক্ষণের প্রযুক্তি এখনো আমাদের আবিষ্কার হয় নি। 

আরিজোনা এবং ক্যালিফোর্নিয়াতে ২০০৮ সালে রেডিও টেলিস্ককোপের মাধ্যমে একটি গবেষণা সম্পন্ন করা হয় যেখানে ধনু এ* নক্ষত্রের ব্যাস নির্ণয় করা হয় ৪৪ মিলিয়ন কিলোমিটার (প্রায় ০.৩ জ্যোতির্বৈজ্ঞানিক একক)। পৃথিবী থেকে সূর্যের দূরত্ব ১৫০ মিলিয়ন কিলোমিটারকে যেখানে ১ জ্যোতির্বৈজ্ঞানিক একক ধরা হয়, সূর্য থেকে বুধের নিকটতম বিন্দুর দূরত্বও প্রায় ০.৩ জ্যোতির্বৈজ্ঞানিক একক (৪৬ মিলিয়ন কিলোমিটার)। এভাবেও বলা যায় তাই— এই মিল্কিওয়ে গ্যালাক্সির কেন্দ্রে বেতার তরঙ্গের উৎসস্থলের আকার সূর্য থেকে বুধের দূরত্বেরও কম। 

জার্মানিতে ম্যাক্স প্ল্যাঙ্ক ইন্সটিটিউট ফর এক্সট্রাটেরেস্ট্রিয়াল ফিজিক্সের বিজ্ঞানীরা চিলির টেলিস্কোপ ব্যবহার করে নিশ্চিত হয়েছেন যে ছায়াপথের কেন্দ্রে অতিকায় ভারী কৃষ্ণগহবরের অস্তিত্ব রয়েছে যা ৪.৩ মিলিয়ন সৌর ভরের সমান।

৫ জানুয়ারি ২০১৫ তে, নাসা ধনু-এ* থেকে রেকর্ড সৃষ্টিকারী ৪০০ গুণ বেশি উজ্জ্বল এক্স-রে পর্যবেক্ষণ করে। জ্যোতির্বিজ্ঞানীদের মতে এই অস্বাভাবিক ঘটনার কারণ হতে পারে কোনো গ্রহাণুর কৃষ্ণগহবরে পতন অথবা ধনু-এ এর দিকে গ্যাসীয় প্রবাহে চৌম্বকক্ষেত্রের এন্টেঙ্গেলমেন্টের কারণে।

সঠিক অনুচ্ছেদ শিরোনাম কোনটি?
titleA. অতিকায় ভারী কৃষ্ণগহবর
titleB. নোটসমূহ
titleC. আবিষ্কার
titleD. নক্ষত্রের পরিসংখ্যান
উত্তর: titleA
হাতিয়া উপজেলার আয়তন ১৫০৭.৩৬ বর্গ কিলোমিটার। এটি আয়তনের দিক থেকে নোয়াখালী জেলার সবচেয়ে বড় উপজেলা। এ উপজেলা নোয়াখালী জেলার বেশ কিছু উপকূলীয় ১৯টি দ্বীপ নিয়ে গঠিত। ।এর এলাকার পরিমাণ ২,১০০ বর্গ কিলোমিটার। এ উপজেলার উত্তরে মেঘনা নদী ও সুবর্ণচর উপজেলা, উত্তর-পশ্চিমে মেঘনা নদী ও লক্ষ্মীপুর জেলার রামগতি উপজেলা, পশ্চিমে হাতিয়া চ্যানেল ও ভোলা জেলার মনপুরা উপজেলা, দক্ষিণে বঙ্গোপসাগর এবং পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলা অবস্থিত।
সঠিক অনুচ্ছেদ শিরোনাম কোনটি?
titleA. ঐতিহ্য
titleB. হোটেল ও আবাসন
titleC. ইতিহাস
titleD. আয়তন ও অবস্থান
উত্তর: titleD
সামুদ্রিক ফ্লোর ছড়িয়ে পড়া কেন্দ্রগুলিতে ঘটে, মধ্য-মহাসাগরের জলাধারগুলির ক্রেস্টের সাথে বিতরণ করা হয়। স্প্রেডিং সেন্টারগুলি রূপান্তর ত্রুটিতে বা ওভারল্যাপিং স্প্রেডিং সেন্টার অফসেটগুলিতে শেষ হয়। একটি স্প্রেডিং সেন্টারে কয়েক কিলোমিটার থেকে দশ কিলোমিটার প্রশস্ত একটি ভূমিকম্পের সক্রিয় প্লেট সীমানা অঞ্চল অন্তর্ভুক্ত, সীমানা অঞ্চলের মধ্যে একটি ক্রাস্টাল অ্যাক্রিশন অঞ্চল যেখানে সমুদ্রের ভূত্বকটি সবচেয়ে কম এবং একটি তাত্ক্ষণিক প্লেটের সীমানা অন্তর্ভুক্ত - ক্রাস্টাল এক্রিশন জোনটির মধ্যে একটি লাইন দুটি সীমাবদ্ধ করে পৃথক প্লেট। ক্রাস্টাল অ্যাক্রিশন অঞ্চলের মধ্যে একটি ১-২ কিলোমিটার প্রশস্ত নিউভলক্যানিক অঞ্চল যেখানে সক্রিয় আগ্নেয়তা দেখা দেয়।

সঠিক অনুচ্ছেদ শিরোনাম কোনটি?
titleA. সমুদ্র তলে বিশ্বব্যাপী ভূসংস্থান: অর্ধেক-স্থান নকশা
titleB. বাহ্যিক লিঙ্কগুলি
titleC. স্প্রেডিং সেন্টার
titleD. অধ্যয়নের ইতিহাস
উত্তর: titleC
২০০১ সালের সংসদ নির্বাচনে তিনি তদানীন্তন রাষ্ট্রপতি ড্যানিয়েল আরপ মোইয়ের সরকারে স্থানীয় সরকার মন্ত্রী হিসেবে মনোনীত হন। রাজনৈতিক পূর্ব অভিজ্ঞতা না থাকা স্বত্ত্বেও তিনি মোইয়ের আশীর্বাদপুষ্ট ছিলেন। ডিসেম্বর, ২০০২ সালের কানু দলের প্রার্থী হিসেবে রাষ্ট্রপতি নির্বাচনে কেনিয়াত্তা অংশগ্রহণ করেন। কিন্তু বিরোধী প্রার্থী মোয়াকি কিবাকি'র কাছে বিশাল ব্যবধানে হেরে যান। এরপর সংসদে তিনি বিরোধীদলীয় নেতার ভূমিকায় অবতীর্ণ হন।

২০০৫ সালের জানুয়ারির শেষদিকে কেনিয়াত্তা কানু'র সভাপতি নির্বাচনে প্রতিদ্বন্দ্বিতা করে নিকোলাস বিয়তকে পরাভূত করেন। একই বছরে কেনিয়ার সংবিধান সংশোধনের খসড়া প্রস্তাবের বিপক্ষে দলকে নেতৃত্ব দেন। লিবারেল ডেমোক্র্যাটিক পার্টি এবং অরেঞ্জ ডেমোক্র্যাটিক মোভমেন্ট দলের সাথে সম্পর্কের উন্নয়ন ঘটান। এরফলে খসড়া সংবিধানটি উল্লেখযোগ্য ব্যবধানে বাতিল হয়ে যায়।

নভেম্বর, ২০০৬ সালে বিয়তের নেতৃত্বে কানু দলের প্রধানের পদ থেকে কেনিয়াত্তা ক্ষমতাচ্যুত হন। কিন্তু কেনিয়াত্তা এ সিদ্ধান্ত অন্যায় ও অগ্রহণযোগ্যরূপে আখ্যায়িত করেন। ২৮ ডিসেম্বর, ২০০৬ তারিখে কেনিয়ার হাইকোর্ট উহুরু কেনিয়াত্তাকে কানু'র সভাপতি পদে পুণর্বহাল করে। ২৮ জুন, ২০০৭ তারিখে উচ্চ আদালত কেনিয়াত্তাকে পার্টি প্রধান হিসেবে নিশ্চিত করে এবং বিয়তের অপর্যাপ্ত প্রামাণ্য দলিলে কেনিয়াত্তাকে অন্য দলে যোগদানের বিষয়টি অস্বীকার করে।

ডিসেম্বর, ২০০৭ সালের রাষ্ট্রপতি নির্বাচনে তিনি পুণরায় কিবাকি সরকারের বিরুদ্ধে পুণঃনির্বাচনে অংশ নেন। জানুয়ারি, ২০০৮ সালে কিবাকি সরকারের স্থানীয় সরকার মন্ত্রী হন। বিভিন্ন দলের সম্মিলনে গঠিত সরকারে এপ্রিল, ২০০৮ সালে উপ-প্রধানমন্ত্রী ও বাণিজ্য মন্ত্রী হন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. বিতর্ক
titleC. রাষ্ট্রপতি নির্বাচন
titleD. প্রারম্ভিক জীবন
উত্তর: titleA
বিমানবন্দরের টার্মিনাল-১ ভারতের প্রধান শহরগুলিতে সরাসরি সেবা পরিচালনা করে। মহারাষ্ট্রের প্রধান ও ক্ষুদ্র শহর এবং অন্যান্য রাজ্যগুলির সাথে শহরটি সংযোগ করে এমন অনেকগুলি উড়ান রয়েছে। অনেক বিমান সংস্থাগুলি যেমন ইন্ডিয়ান এয়ারলাইন্স, এয়ার ডেকন, এবং অন্যান্য বিমান সংস্থা দেশের প্রধান শহরগুলিতে তাদের সরাসরি উড়ান পরিচালনা করে। এই এয়ারপোর্টটি অতি আধুনিক ব্যাগজার্জ হ্যান্ডলিং পরিষেবাগুলির চালু আছে। এছাড়া বিমানবন্দর ব্যবহারকারী যাত্রীদের জন্য চমৎকার সুবিধা প্রদান করা হয়।

সঠিক অনুচ্ছেদ শিরোনাম কোনটি?
titleA. আন্তর্জাতিক বিমানবন্দর প্রকল্প
titleB. শহরের সাথে সংযোগ
titleC. ইতিহাস
titleD. অন্তর্দেশীয় প্রান্তিক
উত্তর: titleD
কামারুজ্জামানের জন্ম ১৯৫২ সালের ৪ঠা জুলাই শেরপুর জেলা সদরের বাজিতখিলা গ্রামের এক কৃষকের পরিবারে। এ সময় শেরপুর ছিল তদানীন্তন ময়মনসিংহ জেলার জামালপুর মহুকুমার অন্তর্গত একটি থানা। তার পিতা ছিলেন মৌলভী ইনসান আলী সরকার। কামারুজ্জামানের বেড়ে উঠা শেরপুরেই। শহরের গোবিন্দপুর উচ্চ বিদ্যালয় থেকে তিনি মেট্রিক পাশ করেন। এরপর ইন্টারমিডিয়েট পাশ করেন ময়মনসিংহ নাসিরাবাদ কলেজ থেকে। ১৯৭৬ সালে ঢাকা বিশ্ববিদ্যালয় থেকে তিনি সাংবাদিকতায় মাস্টার্স ডিগ্রী অর্জন করেন। 

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনীতি ও কর্মজীবন
titleC. মামলা ও বিচার
titleD. যুদ্ধাপরাধ
উত্তর: titleA
শহরটিতে প্রায় ৬০ বর্গকিমি বিস্তৃত বন রয়েছে, যা বন্য শূকর, শিয়াল, লাল শিয়াল, পার্সীয়ান কাঠবিড়ালি এবং কাঁটাচুয়াসহ বিভিন্ন স্তন্যপায়ী প্রানীর মূল আবাসস্থল। বুলবুলি, গোল্ড ফিঞ্চ, জে বিশেষভাবে উল্লেখযোগ্য। ওক, আলেপ্পো পাইন, গ্রীক স্ট্রবেরির পাশাপশি বিভিন্ন অর্কিড ও গাদা ফুল গাছ এই বনে পাওয়া যায়।

সঠিক অনুচ্ছেদ শিরোনাম কোনটি?
titleA. জীববৈচিত্র্য
titleB. জনসংখ্যা
titleC. শিক্ষা
titleD. ইতিহাস
উত্তর: titleA
প্রাক ইসলামিক যুগে নব্য মুসলমানগণ প্রায়শই মক্কার মুর্তিপূজারীদের হাতে নিপীড়িত হতো। ইসলাম ধর্ম গ্রহণের কারণে কয়েকজনকে হত্যা করা হয়। সপ্তম ইসলাম গ্রহণকারী সুমাইয়া বিনতে কাব্বাবকে প্রথমে আমর ইবনে হিশাম মারাত্মকভাবে নির্যাতন করে এবং শেষ পর্যন্ত সুমাইয়া মৃত্যুমুখে পতিত হন।

ইসলামের প্রথম মুয়াজ্জিন ইথিওপিয়ার বিলাল ইবনে রাবাহ ছিলেন একজন দাস। ইসলাম গ্রহণ করার কারণে মধ্যদুপুরে মরুভুমির তপ্ত বালির উপর তাকে চিৎ করে শুইয়ে বুকের উপর পাথর চাপা দেওয়া হতো।

সঠিক অনুচ্ছেদ শিরোনাম কোনটি?
titleA. মায়ানমার
titleB. বসনিয়া
titleC. চীন
titleD. প্রাক ইসলাম
উত্তর: titleD
হুদাইবিয়ার ‍চুক্তি অনুযায়ী হযরত রাসূলে কারীম হিজরী সপ্তম সনে বিগত বছরের কাজা উমরা আদায় করতে মক্কায় যান। ওয়ালীদ এ সময় রাসূলুল্লাহর সফরসঙ্গী ছিলেন। তখনও তাঁর ভাই খালিদ ইবনুল ওয়ালীদ ইসলাম গ্রহণ করেননি। এ সম্পর্কে হযরত খালিদ ইবনুল ওয়ালীদ বলেনঃ হুদাইবিয়ার সন্ধির পর আমি যখন দারুণ অন্তর্দ্বন্দ্ব ও সিদ্ধান্তহীনতায় ভুগছি, তখন হিজরী ৭ম সনে যুল-কাদাহ্‌ মাসে হযরত রাসূলে কারীম “উমরাতুল কাযা” আদায়ের উদ্দেশ্যে মক্কায় প্রবেশ করলেন। তাদের কারও সামনে পড়তে হয় এই আশংকায় আমি আত্মগোপন করে থাকলাম। তাদের কারও সাথে আমার দেখা হলো না। আমার ভাই ওয়ালীদ ইবনুল ওয়ালীদ এই সফরে রাসূলুল্লাহর সঙ্গী ছিলেন। তিনি আমাকে খুঁজে না পেয়ে আমাকে একটি চিঠি লিখেন। চিঠির বিষয়বস্তু নিম্নরূপঃ

“বিসমিল্লাহির রাহমানির রাহীম। অতঃপর ইসলামের ব্যাপারে আপনার এমন বিরূপ মনোভাব পোষণের কারণে আপনাকে আমার খুব আশ্চর্য মানুষ বলে মনে হয়েছে। অথচ আপনি একজন বড় বুদ্ধি ও প্রজ্ঞার অধিকারী ব্যক্তি। আপনার মত কোন ব্যক্তি কি ইসলাম সম্পর্কে অজ্ঞ থাকতে পারে? রাসূলুল্লাহ আপনার সম্পর্কে আমাকে জিজ্ঞেস করছিলেনঃ খালিদ কোথায়? আমি বলেছিঃ শিগগিরই আল্লাহ তাঁকে নিয়ে আসবেন। তিনি তখন বললেনঃ তাঁর মত ব্যক্তি কি ইসলাম সম্পর্কে অজ্ঞ থাকতে পারে? তাঁর বুদ্ধি ও চেষ্টা যদি মুসলমানদের পক্ষে হতো, তাহলে তা তাঁর কল্যাণ বয়ে আনতো এবং আমি তাঁকে অন্যদের চেয়ে বেশি মর্যাদা দিতাম। ভাই, যে ভালো কাজ আপনার হাতছাড়া হয়ে গেছে, এখনই আপনি এসে তাতে শরিক হউন।” মূলতঃ এই চিঠি পেয়ে হযরত খালিদ ইসলাম গ্রহণের সিদ্ধান্ত নিয়ে ফেলেন এবং অল্পদিনের মধ্যে মদীনার দিকে যাত্রা করেন।ভিন্ন মতে জীবন বৃত্তান্ত

তাছাড়া ওয়াকিদী বলেছেনঃ কেউ কেউ মনে করেন, ওয়ালীদ মক্কা থেকে পালিয়ে আবু বাসীরের দলের সাথে যোগ দেন। উল্লেখ্য যে, এই আবু বাসীর হুদাইবিয়ার সন্ধির পর মদীনায় আসেন। হযরত রাসূলে কারীম সন্ধির শর্ত অনুযায়ী ‍তাকে মক্কায় ফেরত পাঠান। কিন্তু পথিমধ্যে তার এক সঙ্গীকে হত্যা করে আবার মদীনায় রাসূলুল্লাহর নিকট ফিরে আসেন। তিনি আবু বাসীরকে মদীনা ত্যাগের নির্দেশ দেন। আবু বাসীর মদীনা ত্যাগ করে লোহিত সাগরের উপকূল এলাকায় চলে যান। এরপর মক্কার আরও কিছু নও মুসলিম যুবক তার সাথে যোগ দেন। তারা কুরাইশদের বাণিজ্য কাফিলা আক্রমণ করে লুটপাট করতেন। ফলে কুরাইশদের ব্যবসা-বাণিজ্য প্রায় বন্ধ হওয়ার উপক্রম হয়। অতঃপর কুরাইশরা অনন্যোপায় হয়ে এই দলটিকে মদীনায় ফিরিয়ে নেওয়ার জন্য রাসূলুল্লাহকে অনুরোধ জানায়। রাসূলুল্লাহ তাদেরকে মদীনায় ডেকে পাঠান। তবে বালাযুরী এই বর্ণনাকে সঠিক বলে মনে করেননি। 

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. নির্যাতন থেকে মুক্তি ও মদিনা গমন
titleC. ইসলাম পূর্ব জীবন
titleD. মক্কা বিজয়
উত্তর: titleD
২৫শে এপ্রিল ২০১১ সালে, পর্দাফাঁশকারী প্রতিষ্ঠান উইকিলিকস গুয়ান্তানামোর যৌথ টাস্ক ফোর্সের বিশ্লেষকদের দ্বারা খসড়া করা পূর্বের গোপন মূল্যায়ন প্রকাশ করে। ১৬ই জুন ২০০৮ সালে ৮ পাতার এই গুয়ান্তানামোর যৌথ টাস্ক ফোর্সের মূল্যায়নের খসড়া করা হয়েছিল। এটিতে স্বাক্ষর করেছিলেন ক্যাম্প কমান্ড্যান্ট রিয়ার অ্যাডমিরাল ডেভিড এম থমাস জুনিয়র। তিনি গুয়ান্তানামোতে আটক করে রেখে দেওয়ার সুপারিশ করেছিলেন।

সঠিক অনুচ্ছেদ শিরোনাম কোনটি?
titleA. গুয়ান্তানামোর পূর্বের গোপন যৌথ টাস্ক ফোর্সের মূল্যায়ন
titleB. গুয়ান্তানামো
titleC. আবেদন
titleD. যৌথ পর্যালোচনা টাস্ক ফোর্স
উত্তর: titleA
২০১২ সালের ডিসেম্বর মাসে চলচ্চিত্রটির চিত্রগ্রহণ শুরু হয়। ২০১৫ সালের ৫ ডিসেম্বর শেষ হয় চলচ্চিত্রটির চিত্রগ্রহণ। নানা কারণে চলচ্চিত্রটির চিত্রগ্রহণে বিঘ্ন ঘটে। দুদু মিয়ার পরিবার হতে চলচ্চিত্র নির্মাণের অনুমতি নিতে সময় ক্ষেপণ হওয়ায়, চলচ্চিত্রটি নির্মাণে সাত বছরের বেশি সময় লাগে। ২০১৯ সালের ২৭ জুন চলচ্চিত্রটি সেন্সর বোর্ডের ছাড়পত্র পায়।

সঠিক অনুচ্ছেদ শিরোনাম কোনটি?
titleA. নির্মাণ
titleB. প্রচারণা ও মুক্তি
titleC. প্রতিক্রিয়া
titleD. সঙ্গীত
উত্তর: titleA
যুক্তরাষ্ট্রের মিলিমিটার এ্যারে,ইয়ুরোপের লার্জ সাউদার্ন এ্যারে এবং জাপানের লার্জ মিলিমিটার এ্যারে ---- এই তিনটি প্রকল্পের ত্রিবেণী সঙ্গমেই তৈরী হয়েছে বর্তমান বিশ্বের সবচেয়ে প্রখ্যাত প্রকল্প—আতাকামা লার্জ মিলিমিটার এ্যারে। তার নির্মাণ ও কার্যসম্পাদনের দায়িত্বে রয়েছে জয়েন্ট আ.ল.ম.এ অবসারভেটরী।সব মিলিয় দুরিবন অবসারভেটরী নির্মাণে ১.৫ বিলিয়ন মার্কিন ডলার খরচ হবে। যেসব সংগঠ্ন আতাকামা লার্জ মিলিমিটার এ্যারেকে আর্থিক সহযোগিতা প্রদান করেছে, তারা হল—

সঠিক অনুচ্ছেদ শিরোনাম কোনটি?
titleA. বৈজ্ঞানিক পর্যবেক্ষণ
titleB. অর্থায়ন
titleC. কার্যপ্রক্রিয়া ও উদ্দেশ্য
titleD. গ্রহ গঠনের পূর্বাভাস
উত্তর: titleB
শামসুল হক খান ঢাকা কলেজের ছাত্র ছিলেন। তিনি বায়ান্নর ভাষা আন্দোলনে সক্রিয়ভাবে অংশ নিয়েছিলেন। পঞ্চাশের দশকের মধ্যভাগে তিনি ঢাকা বিশ্ববিদ্যালয়ের ছাত্র হিসেবে প্রগতিশীল গণতান্ত্রিক আন্দোলনে অংশ নেন।

বাঙালি হওয়ার কারণে পাকিস্তানের সিভিল সার্ভিস পরীক্ষায় তাকে মেডিকেলে অযোগ্য ঘোষণা করা হয়। এরপর তিনি কিছুদিন ভূগোল শাস্ত্রে অধ্যাপনা করার পর সিভিল সার্ভিসে যোগ দেওয়ার সিদ্ধান্ত নেন এবং মেডিকেল পরীক্ষার সিদ্ধান্তের বিরুদ্ধে আপিল করে জয়ী হন।

১৯৭০ সালে অনুষ্ঠিত পাকিস্তানের জাতীয় পরিষদ নির্বাচনে চট্টগ্রামে ডেপুটি ইলেকশন কমিশনার হিসেবে তিনি দায়িত্ব পালন করেন। ১৯৭১ সালের মার্চ মাসের প্রথম সপ্তাহে তিনি কুমিল্লার জেলা প্রশাসক হিসেবে কাজে যোগ দিয়েছিলেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. মৃত্যু
titleC. শিক্ষা ও কর্মজীবন
titleD. স্বীকৃতি
উত্তর: titleC
নাইট্রোসেলুলোজ পর্দার ওপর একটি এক্স-রে ফ্লিম রাখলে ডিএনএ খণ্ডের অবস্থান অনুযায়ী এক্স-রে ফ্লিমের ওপর দাগ জেগে ওঠে। ফটোগ্রাফিক পদ্ধতিতে এক্স-রে ফ্লিম এর ওপর ডিএনএ খন্ডক অনুযায়ী কালো পটির মত দাগ দেখা যায়। অর্থাৎ বিভিন্ন জায়গায় জমা ডিএনএ খন্দকগুলির প্রতিচ্ছবি হল এক্স-রে ফ্লিমের ওপর দেখা দেওয়া কালো দাগ গুলি। এক্স-রে ফ্লিমের ওপর জেগে ওঠা কালো পটির মত দাগ গুলি ডিএনএ আলেখ্য বিশ্লেষণের কাজে লাগে।

সঠিক অনুচ্ছেদ শিরোনাম কোনটি?
titleA. লক্ষ্য ও উদ্দেশ্য
titleB. ডিএনএ খন্ডীকরন
titleC. আলোকচিত্র পাতের উপর ডিএনএ আলেখ্য গঠন
titleD. চিকিৎসা বিজ্ঞানে বিশেষত অস্থি মজ্জা সংস্থাপনের আগে দাতা ও গ্রহিতার সম্পর্ক নির্ণয়ে
উত্তর: titleC
মালওয়ায় দিল্লি সালতানাতের গভর্নর দিলাওয়ার খান ঘুরি মালওয়া সালতানাত প্রতিষ্ঠা করেন। তিনি ১৩৯২ সালে স্বাধীনতা ঘোষণা করলেও ১৪০১ সালের পূর্ব পর্যন্ত রাজকীয় প্রতীক ধারণ করেননি। প্রথমে ধার ছিল রাজ্যের রাজধানী। কিন্তু শীঘ্রই তা মান্ডুতে স্থানান্তর করা হয় এবং রাজধানীর নতুন নাম রাখা হয় শাদিয়াবাদ। তার মৃত্যুর পর তার পুত্র আল্প খান শাসক হন এবং হোশাং শাহ উপাধি ধারণ করেন। প্রথম মাহমুদ শাহ ১৪৩৬ সালের ১৬ মে নতুন সুলতান হন এবং খিলজি রাজবংশ প্রতিষ্ঠা করেন। তার প্রতিষ্ঠিত খিলজি রাজবংশ ১৫৩১ সাল পর্যন্ত মালওয়া শাসন করেছে। প্রথম মাহমুদের পর তার জ্যেষ্ঠ পুত্র গিয়াসউদ্দিন সুলতান হন। গিয়াসউদ্দিনের শাসনের শেষ দিকে তার দুই পুত্র নাসিরউদ্দিন ও আলাউদ্দিনের মধ্যে সিংহাসনের উত্তরাধিকার নিয়ে সংঘর্ষ শুরু হয়। এতে নাসিরউদ্দিন বিজয়ী হন এবং ১৫০০ সালের ২২ অক্টোবর সিংহাসনে বসেন। ১৫৩১ সালের ২৫ মে মান্ডু দুর্গ গুজরাটের সুলতান বাহাদুর শাহের কাছে পরাজিত হওয়ার পর শেষ শাসক দ্বিতীয় মাহমুদ শাহ আত্মসমর্পণ করেন।

মুঘল সম্রাট হুমায়ুন ১৫৩৫-৩৬ সালের সংক্ষিপ্ত সময় মালওয়া দখল করে নিলেও ১৫৩১-১৫৩৭ সাল পর্যন্ত মালওয়া বাহাদুর শাহর নিয়ন্ত্রণে ছিল। ১৫৩৭ সালে সাবেক খিলজি রাজবংশের একজন কর্মকর্তা কাদির শাহ রাজ্যের পূর্বাঞ্চলে নিয়ন্ত্রণ প্রতিষ্ঠা করেন। কিন্তু ১৫৪২ সালে শের শাহ সুরি তাকে পরাজিত করে মালওয়া অধিকার করেন এবং শুজাত খানকে গভর্নর নিয়োগ দেন। তার পুত্র বাজ বাহাদুর ১৫৫৫ সালে স্বাধীনতা ঘোষণা করেন। ১৫৬১ সালে আধম খান ও পীর মুহাম্মদ খানের নেতৃত্বে আকবরের সেনারা মালওয়া আক্রমণ করে এবং ১৫৬১ সালের ২৯ মার্চ সারাংপুরের যুদ্ধে বাজ বাহাদুরকে পরাজিত করে। এরপর আকবর আধম খানকে ফিরিয়ে আনেন এবং পীর মুহাম্মদকে দায়িত্বপ্রদান করেন। পীর মুহাম্মদ খান কানদেশ আক্রমণ করে বুরহানপুর পর্যন্ত অগ্রসর হন। কিন্তু কানদেশের দ্বিতীয় মিরান মুবারক শাহ, বেরারের তুফাল খান এবং বাজ বাহাদুরের সম্মিলিত জোটবাহিনীর কাছে তিনি পরাজিত হন। পিছু হটার সময় পীর মুহাম্মদ মারা যান। জোটবাহিনী মুঘলদেরকে মালওয়া থেকে বিতাড়িত করে। বাজ বাহাদুর সংক্ষিপ্ত সময়ের জন্য সালতানাতে নিজের ক্ষমতা ফিরে পান। ১৫৬২ সালে আবদুল্লাহ খানের নেতৃত্বে আকবর দ্বিতীয় একটি বাহিনী পাঠান। এই বাহিনী বাজ বাহাদুরকে চূড়ান্তভাবে পরাজিত করে। তিনি চিতোর পালিয়ে যান। মালওয়া মুঘল সাম্রাজ্যের সুবায় পরিণত হয় এবং আবদুল্লাহ খান এর প্রথম সুবাদার হন।

সঠিক অনুচ্ছেদ শিরোনাম কোনটি?
titleA. মালওয়ার চিত্রশিল্প
titleB. মালওয়ার স্থাপত্য
titleC. শিল্প ও স্থাপত্য
titleD. ইতিহাস
উত্তর: titleD
পূর্ববর্তী সময়ে এটি লামা উপজেলার একটি ইউনিয়ন ছিল। ১৯৭৬ সালে লামা ও নাইক্ষ্যংছড়ি উপজেলার কিছু এলাকা নিয়ে আলীকদম থানা প্রতিষ্ঠা করা হয়। ১৯৮৩ সালে বাংলাদেশ সরকার প্রশাসন বিকেন্দ্রীকরণের ফলে এটি উপজেলায় অধিষ্ঠিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ আলীকদম উপজেলার প্রশাসনিক কার্যক্রম আলীকদম থানার আওতাধীন।


সঠিক অনুচ্ছেদ শিরোনাম কোনটি?
titleA. নদ-নদী
titleB. ধর্মীয় উপাসনালয়
titleC. দর্শনীয় স্থান
titleD. প্রশাসনিক এলাকা
উত্তর: titleD